English: Just looking at what other people have said, we need to - . As Altaf has reiterated, a recession beckons, and therefore things can only get worse. Sioned Williams spoke about the damp conditions that families have always had to put up with every winter, regardless of the current crisis. I think several Members spoke about the need to really take on board the audit office's report, which was published nearly a year ago now. Now, the Welsh Government has accepted all its recommendations, and to do the Welsh Government credit, we are now seeing regular evaluations of programmes, to ensure that programmes are delivering on what they're supposed to be doing. It was very useful to hear from Mabon ap Gwynfor about the particular problems that have been faced by one of the poorest and coldest communities in his constituency, where the contract went to an organisation that wasn't familiar with the topography of the area, and although solar panels were recommended and were installed, it didn't maximise the benefit because it didn't go with insulation, and that is something that came out of our report. One of the reasons why Carolyn picked up on the issue of air source heat pumps is there really isn't any point in installing air source heat pumps in homes that haven't been insulated, because it just actually increases the bills, because then you've got a massive electric bill instead of a massive gas bill. So, I think the emphasis that the Minister put on fabric-first as the way forward is definitely a very useful one, because we definitely need to - . Even if we don't have the technology today that will suit particular homes, we need to ensure that we're not losing the heat that we are currently losing. One of the things that Jane Dodds said was to point out just how the last Warm Homes programme fell short of what we need to do to protect our families and make our own contribution to the climate emergency. So, in 2020, it would have taken 111 years to complete the insulation of all our homes, and in 2021, with the rate at which things were being done, it would take 138 years. The planet can't wait for that. We absolutely have to get on with it now. So, I think that one of the things that we absolutely have to, all of us, do is ensure that people are thinking 'insulation, insulation, insulation' as well as 'renewables, renewables, renewables.' Two little stories. One is: I spoke to somebody on the doorstep this morning, saying, 'I see you're having your roof replaced, had you thought about putting solar panels on your south-facing roof?' 'Oh, that's a good idea - I hadn't thought of that.' So, I said, 'Well, you really do need to get on with it now, because you've got the scaffolding up, and your roofers, who are not qualified to do this work, will tell you that they'll be able to be instructed as to where you've got to put the reinforcements to install the solar panels.' Otherwise, you undo all the good work before you can install new ones. The second is a small business who absolutely delighted me by telling me that he got 17 solar panels installed just in the last week, and showed me the little meter that showed just how much energy he was generating, and therefore how much money he was saving, which will keep his business alive. Unless businesses are thinking along these lines, 'How can I do something?' - . If you've got the money, you need to invest it in insulating your home and installing renewables. There is no alternative to this. So, I think we have very significant challenges ahead as the Audit Wales report absolutely made clear, and the statistics speak for themselves, I'm afraid, in terms of the difficulties we're facing this winter. One of the points that Sarah Murphy raised is what happens to people who can't go to warm hubs? If you're terminally ill, you probably don't want to be mixing with a lot of other people. How are they going to be kept warm this winter? Because they're not going to benefit from warm hubs and they may be desperately trying to ensure the best life that remains for that individual, but how are they going to do that without impacting on the lives of the other members of the family, and that's something I think we really do need to think about? Thank you very much for all your contributions.
Welsh: Gan edrych ar yr hyn y mae pobl eraill wedi ei ddweud, mae angen i ni - . Fel y mae Altaf wedi'i ddatgan, mae dirwasgiad ar y ffordd, ac felly ni fydd pethau ond yn gwaethygu. Soniodd Sioned Williams am y lleithder y mae teuluoedd wedi gorfod ei ddioddef bob gaeaf, beth bynnag am yr argyfwng presennol. Rwy'n credu bod sawl Aelod wedi siarad am yr angen i ystyried adroddiad y swyddfa archwilio a gafodd ei gyhoeddi bron i flwyddyn yn ôl bellach. Nawr, mae Llywodraeth Cymru wedi derbyn ei holl argymhellion, ac er tegwch i Lywodraeth Cymru, rydym yn gweld rhaglenni'n cael eu gwerthuso'n rheolaidd yn awr, i sicrhau bod rhaglenni'n cyflawni'r hyn y maent i fod i'w gyflawni. Roedd yn ddefnyddiol iawn clywed gan Mabon ap Gwynfor am y problemau penodol sydd wedi wynebu un o gymunedau tlotaf ac oeraf ei etholaeth, lle rhoddwyd y contract i sefydliad nad oedd yn gyfarwydd â thopograffi'r ardal, ac er bod paneli solar wedi cael eu hargymell a'u gosod, ni wnaeth sicrhau'r budd gorau am na chafodd yr adeiladau eu hinsiwleiddio, ac mae hynny'n rhywbeth a ddaeth allan o'n hadroddiad. Un o'r rhesymau pam y crybwyllodd Carolyn fater pympiau gwres ffynhonnell aer yw nad oes unrhyw bwynt gosod pympiau gwres ffynhonnell aer mewn cartrefi nad ydynt wedi cael eu hinswleiddio, oherwydd mae'n cynyddu'r biliau mewn gwirionedd, oherwydd bydd gennych fil trydan enfawr yn lle bil nwy enfawr. Felly, rwy'n credu bod y pwyslais a roddodd y Gweinidog ar adeiledd yn gyntaf fel y ffordd ymlaen yn bendant yn un defnyddiol iawn, oherwydd yn bendant mae angen i ni - . Hyd yn oed os nad oes gennym y dechnoleg heddiw a fydd yn gweddu i gartrefi penodol, mae angen inni sicrhau nad ydym yn colli'r gwres yr ydym yn ei golli ar hyn o bryd. Un o'r pethau a wnaeth Jane Dodds oedd tynnu sylw at sut y methodd y rhaglen Cartrefi Clyd ddiwethaf gyrraedd y nod o ran yr hyn y mae angen i ni ei wneud i ddiogelu ein teuluoedd a gwneud ein cyfraniad ein hunain at yr argyfwng hinsawdd. Felly, yn 2020, byddai wedi cymryd 111 o flynyddoedd i gwblhau'r gwaith o inswleiddio ein holl gartrefi, ac yn 2021, ar y raddfa y câi pethau eu gwneud, byddai'n cymryd 138 o flynyddoedd. Nid yw'r blaned yn gallu aros tan hynny. Mae'n rhaid inni fwrw ymlaen â hyn nawr. Felly, rwy'n credu mai un o'r pethau sy'n rhaid i ni ei wneud, pob un ohonom, yw sicrhau bod pobl yn meddwl 'inswleiddio, inswleiddio, inswleiddio' yn ogystal ag 'ynni adnewyddadwy, ynni adnewyddadwy, ynni adnewyddadwy.' Dwy stori fach. Dyma un ohonynt: siaradais â rhywun ar garreg y drws y bore yma, a dweud, 'Rwy'n gweld eich bod yn ailosod eich to, a ydych chi wedi meddwl am roi paneli solar ar y rhan o'ch to sy'n wynebu'r de?' 'O, dyna syniad da - nid oeddwn wedi meddwl am hynny.' Felly, dywedais, 'Wel, mae gwir angen i chi fwrw ymlaen â hynny yn awr, oherwydd mae gennych chi'r sgaffaldiau i fyny, a bydd eich towyr, nad ydynt yn gymwys i wneud y gwaith, yn dweud wrthych y gallant gael cyfarwyddyd ynglŷn â ble mae'n rhaid i chi roi'r atgyfnerthiadau i osod y paneli solar.' Fel arall, rydych chi'n dad-wneud yr holl waith da cyn ichi allu gosod rhai newydd. Mae'r ail stori'n ymwneud â busnes bach a wnaeth fy nghalonogi'n fawr drwy ddweud ei fod wedi cael 17 o baneli solar wedi'u gosod yn ystod yr wythnos ddiwethaf, a dangosodd y mesurydd bach sy'n dweud faint o egni a gynhyrchai, ac felly faint o arian a arbedai, a fydd yn cadw ei fusnes yn fyw. Oni bai bod busnesau'n meddwl am y pethau hyn, 'Sut y gallaf fi wneud rhywbeth?' - . Os oes gennych chi'r arian, mae angen i chi ei fuddsoddi ar inswleiddio eich cartref a gosod ffynonellau ynni adnewyddadwy. Nid oes dewis arall. Felly, rwy'n credu bod gennym heriau sylweddol iawn o'n blaenau fel y mae adroddiad Archwilio Cymru wedi dangos yn glir, ac mae'r ystadegau'n siarad drostynt eu hunain, mae arnaf ofn, ynglŷn â'r anawsterau a wynebwn y gaeaf hwn. Un o'r pwyntiau a gododd Sarah Murphy yw'r hyn sy'n digwydd i bobl nad ydynt yn gallu mynd i hybiau cynnes? Os oes gennych salwch angheuol, mae'n debygol na fyddwch chi am gymysgu â llawer o bobl eraill. Sut y gellir eu cadw hwy'n gynnes y gaeaf hwn? Oherwydd ni fyddant yn elwa o hybiau cynnes ac efallai y bydd eu teuluoedd yn ymdrechu'n daer i sicrhau'r ansawdd bywyd gorau posibl i unigolion o'r fath, ond sut y mae gwneud hynny heb effeithio ar fywydau aelodau eraill y teulu, ac rwy'n credu bod hynny'n rhywbeth y mae gwir angen inni feddwl amdano? Diolch yn fawr iawn am eich holl gyfraniadau.